paragraph_text: Hynek je predložio ljestvicu koja se sastojala od tri razine svjedočenja neobičnim fenomenima, usko povezanima s NLO-om, koja je postala osobito popularna nakon planetarnog uspjeha američkog znanstvenofantastičnog filma Bliski susreti treće vrste iz 1977. godine, u režiji Stevena Spileberga. Kasnije je ljestvica nadopunjena s dodatnim razinama susreta s izvanzemaljskim bićima.